b'\n_START_ARTICLE_\nKuda belang\n_START_SECTION_\nSpesies\n_START_PARAGRAPH_\nTerdapat tiga spesies dan banyak subspesies. Populasi kuda belang jelas berbeza, dan hubungan antara dan status taksonomi beberapa subspesies adalah tidak jelas.\n_START_SECTION_\nKuda belang dataran\n_START_PARAGRAPH_\nKuda belang dataran (Equus quagga, dahulunya Equus burchelli) adalah paling biasa, dan mempunyai atau pernah mempunyai 5 subspesies tersebar sepanjang selatan dan timur Afrika. Ia, atau subspesies tertentu, juga pernah dikenali sebagai Zebra Biasa, Dauw, Zebra Burchell (sebenarnya subspesies yang pupus, Equus quagga burchelli), dan Quagga (juga subspesies yang pupus, Equus quagga quagga).\n_START_SECTION_\nKuda belang gunung\n_START_PARAGRAPH_\nKuda belang gunung (Equus zebra) di barat daya Afrika cenderung memiliki kulit licin sleek coat dengan perut putih dan belang halus berbanding dengan kuda belang padang rumput plain. Ia mempunyai dua subspesies yang dikelaskan sebagai terancam.\n_START_SECTION_\nKuda belang Grevy\n_START_PARAGRAPH_\nKuda belang Grevy (Equus grevyi) ialah jenis terbesar, serupa dengan zebra lain tetapi dengan bulu tengkuk tegak, dan kepala yang panjang kurus menjadikan ia kelihatan seperti keldai. Ia ialah haiwan padang rumput separuh kering di Ethiopia, Somalia, dan utara Kenya. Ia juga merupakan haiwan terancam.\n_START_SECTION_\nBelang\n_START_PARAGRAPH_\nSebelum ini, ramai percaya bahawa kuda belang ialah haiwan berwarna putih dengan jalur hitam, lantaran beberapa kuda belang mempunyai perut putih. Bagaimanapun bukti embrio menunjukkan bahawa warna latar belakang haiwan ialah hitam dan jalur dan perut putih ialah tambahan. Kemungkinan besar jalur disebabkan oleh gabungan faktor._NEWLINE_Belang biasanya tegak di kepala, leher, dahi, dan badan utama, dengan jalur mendatar di belakang dan pada kaki haiwan._NEWLINE_Pelbagai hipotesis telah dicadangkan untuk menerangkan evolusi jalur menarik kuda belang. Yang lebih tradisional ini (1 dan 2, di bawah) berkaitan dengan penyamaran._NEWLINE_1. Belang yang menegak boleh membantu kuda belang sembunyi pada rumput dengan menganggu garisan luarannya. Di samping itu, walaupun pada jarak yang sederhana, penjaluran yang menarik bergabung kepada warna kelabu yang jelas._NEWLINE_2. Belang boleh membantu untuk mengelirukan pemangsa oleh gerakan mengagumkan sekumpulan kuda belang berdiri atau bergerak rapat bersama-sama boleh muncul sebagai satu jisim besar jalur kelipan, menjadikannya lebih sukar bagi singa untuk memilih sasaran._NEWLINE_3. Belang boleh diguna pakai sebagai isyarat visual dan pengenalan. Walaupun corak penjaluran adalah unik untuk setiap individu, tidak diketahui sama ada kuda belang dapat mengenali satu sama lain melalui jalur mereka._NEWLINE_4. Eksperimen oleh pengkaji yang berbeza menunjukkan bahawa jalur berkesan dalam menarik lebih sedikit lalat, termasuk lalat tsetse dan lalat kuda tabanid yang menghisap darah. Sebuah eksperimen 2012 di Hungary menunjukkan bahawa model kuda belang hampir minimum menarik lalat kuda tabanid. Lalat ini tertarik dengan cahaya linear polarisasi, dan kajian menunjukkan bahawa jalur hitam dan putih mengganggu pola yang menarik. Lebih lagi, daya tarikan meningkat terhadap lebar jalur, maka jalur yang agak sempit daripada tiga spesies hidup kuda belang harus tidak menarik kepada lalat kuda.'